1. Друштво са ограниченом одговорношћу за производњу и дистрибуцију енергије и флуида и пружање услуга „Енергетика Крагујевац“, са седиштем у Крагујевцу, улица Првослава Раковића 4а, матични број 17006100, ПИБ 101576503, у својству оператора затвореног дистрибутивног система, које заступа директор Андреја Илић, дипломирани машински инжењер (у даљем тексту: Енергетика КГ) и
2. Корисник затвореног дистрибутивног система који је у функцији енергетског субјекта који обавља делатност снабдевања електричном енергијом \_\_\_\_\_\_\_\_\_\_\_\_\_\_\_\_\_, у складу са лиценцом Агенције за енергетику Републике Србије број \_\_\_\_\_\_\_\_\_ од \_\_\_\_\_\_\_\_\_\_\_, са седиштем у \_\_\_\_\_\_\_\_, улица \_\_\_\_\_\_\_\_\_, матични број: \_\_\_\_\_\_\_\_\_, ПИБ: \_\_\_\_\_\_\_\_\_, кога заступа \_\_\_\_\_\_\_\_\_\_, (у даљем тексту: Корисник).

у даљем тексту заједнички назване: Уговорне стране, закључују:

УГОВОР

О ПРИСТУПУ ЗАТВОРЕНОМ ДИСТРИБУТИВНОМ СИСТЕМУ

# ПРЕДМЕТ И ПОДРУЧЈЕ ПРИМЕНЕ УГОВОРА

Члан

Уговором о приступу Уговорне стране уговарају приступ Корисника затвореном дистрибутивном систему електричне енергије и права и обавезе које настају тим поводом и то:

* обрачунски период;
* мерење електричне енергије;
* очитавање бројила електричне енергије;
* обрачун услуге приступа затвореном дистрибутивном систему;
* испостављање рачуна и наплату услуге приступа затвореном дистрибутивном систему;
* средства обезбеђења плаћања;
* међусобно обавештавање;
* трајање уговора;
* престанак важења уговора;
* решавање спорова.

Члан

Уговором се регулишу међусобни односи у вези са приступом Корисника затвореном дистрибутивном систему за сва места примопредаје електричне енергије преко којих Корисник снабдева своје купце по Уговору о потпуном снабдевању.

Прилог и саставни део овог уговора је Списак места примопредаје.

# ПОЈМОВИ

Члан

Појмови употребљени у овом уговору имају следеће значење:

* **Обрачунска величина** - квантитативни садржај сваког тарифног става добијен мерењем електричне енергије/снаге за сваки одговарајући обрачунски период;
* **Коефицијент свођења** - коефицијент корекције који се примењује приликом обрачуна испоручене електричне енергије у случајевима када се не поклапају место мерења и место примопредаје електричне енергије, а за који је неопходно кориговати мерне податке да би се они свели са места мерења на место примопредаје електричне енергије;
* **Мерни подаци** - измерене вредности мерних величина сачуване на бројчаницима или у меморијским регистрима бројила и регистратора података. У начелу то су подаци о регистрованој активној и реактивној енергији, дијаграм активне и реактивне снаге, као и време максималног оптерећења. Сваком мерном податку се придружује временска значка која временски одређује идентитет мерног податка;
* **Место мерења** - место на коме су прикључена бројила за директно мерење или напонски и струјни мерни трансформатори који напајају припадајућа бројила, за индиректно или полуиндиректно мерење;
* **Место примопредаје** – место на коме се врши испорука електричне енергије из затвореног дистрибутивног система.

# ОБРАЧУНСКИ ПЕРИОД

Члан

Обрачунски период за обрачун и наплату услуге приступа затвореном дистрибутивном систему je по правилу календарски месец, а утврђује се у складу са Уредбом о условима испоруке и снабдевања електричном енергијом (Сл. гласник РС, бр. 63/13) (у даљем тексту: Уредба) и Методологијом за одређивање цене приступа систему за дистрибуцију електричне енергије (Сл. гласник РС, бр. 105/2012, 84/2013, 87/2013, 143/2014, 65/2015, 109/2015 и 98/2016) (у даљем тексту: Методологија).

# МЕРЕЊЕ ЕЛЕКТРИЧНЕ ЕНЕРГИЈЕ

Члан

У случају да се место примопредаје електричне енергије разликује од места мерења, приликом утврђивања обрачунских величина употребиће се коефицијенти свођења мерних података са места мерења на места примопредаје.

Коефицијенти свођења су приказани у Прилогу овог уговора.

Члан

Обрачунске величине за обрачун услуге приступа затвореном дистрибутивном систему електричне енергије за обрачунски период се утврђују у складу са Методологијом, а на основу:

* информација из базе података о мерним местима;
* мерних података, у складу са Правилима о раду.

# ОЧИТАВАЊЕ БРОЈИЛА ЕЛЕКТРИЧНЕ ЕНЕРГИЈЕ

Члан

Очитавање бројила електричне енергије на мерним местима крајњих купаца обавља Енергетика КГ, о свом трошку, у складу са Законом о енергетици, Уредбом и Правилима о раду дистрибутивног система, на која је Агенција за енергетику Републике Србије дала сагласност која је објављена у гласилу „Сл. гласник РС“, бр. 71/2017 од 21.07.2017. године.

Енергетика КГ је одговорна за тачност очитавања бројила на мерним местима крајњих купаца.

Енергетика КГ је дужна да обезбеди податке о потрошњи електричне енергије на основу очитавања бројила до дванаестог у месецу за претходни месец и у року од три дана обезбеди Кориснику приступ подацима.

# ОБРАЧУН УСЛУГЕ ПРИСТУПА ЗАТВОРЕНОМ ДИСТРИБУТИВНОМ СИСТЕМУ

Члан

По истеку обрачунског периода Енергетика КГ обрачунава услугу приступа затвореном дистрибутивном систему на основу утврђених обрачунских величина и исправке обрачунских величина из претходних обрачунских периода, у складу са Уредбом.

Обрачун услуге приступа затвореном дистрибутивном систему се посебно приказује за редовно очитану и испоручену електричну енергију, а посебно за исправке регистрованих података по истеку обрачунског периода и садржи приказ свих обрачунских величина по тарифним елементима и тарифама за свако место примопредаје из члана 2. овог уговора.

Члан

Енергетика КГ обрачунава услугу приступа систему за свако место примопредаје појединачно и податке о свим местима примопредаје доставља Кориснику у електронском облику, на електронску адресу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# ИСПОСТАВЉАЊЕ РАЧУНА И НАПЛАТА УСЛУГЕ ПРИСТУПА ЗАТВОРЕНОМ ДИСТРИБУТИВНОМ СИСТЕМУ

Члан

Енергетика КГ обрачунава услугу приступа затвореном дистрибутивном систему према важећем акту о утврђивању цене за приступ дистрибутивном систему (у даљем тексту: Ценовник) и испоставља Кориснику рачун за ову услугу по правилу до 20. у месецу за претходни месец.

Члан

Уговорне стране су сагласне да промена Методологије и Ценовника нису разлог за измену овог уговора.

Члан

Уговорне стране су сагласне да у случајевима када се у току обрачунског периода промене цене по тарифама, обрачунске величине утврђују на следећи начин, и то за:

* тарифне елементе „активна енергија“ и „реактивна енергија“ утврђују се сразмерно броју дана до тада важећих и нових цена у обрачунском периоду;
* тарифне елементе „одобрена снага“ и „прекомерна снага“ утврђују се пондерисане цене Цп, на основу следеће једначине:

где су:

Цс – стара цена у обрачунском периоду;

Цн – нова цена у обрачунском периоду;

Дс – број дана важења старе цене у обрачунском периоду;

Дн – број дана важења нове цене у обрачунском периоду.

Члан

Рачун за услугу приступа затвореном дистрибутивном систему за обрачунски период, поред осталих обавезних података, у складу са законом, нарочито садржи:

* обрачунске величине, исказане по тарифама Методологије;
* цене по тарифама из Ценовника;
* износ обрачунате услуге приступа затвореном дистрибутивном систему;
* пореску стопу која се примењује;
* износ обрачунатог пореза на додату вредност;
* укупан износ за наплату.

Члан

Енергетика КГ испоставља рачун Кориснику за услугу приступа затвореном дистрибутивном систему, обрачунавајући суму тарифа утврђених на сваком месту примопредаје крајњих купаца из члана 2. овог уговора.

Члан

Рок за плаћање рачуна за услугу приступа систему је тридесет дана од дана пријема рачуна.

У случају доцње Енергетика КГ ће обрачунавати законску затезну камату.

Члан

Корисник може поднети рекламацију на рачун у року од тридесет дана од дана пријема рачуна.

Рекламација не одлаже обавезу плаћања рачуна.

# СРЕДСТВА ОБЕЗБЕЂЕЊА ПЛАЋАЊА

Члан

У циљу финансијског обезбеђења плаћања услуге приступа затвореном дистрибутивном систему Корисник ће обезбедити \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*наменски (гарантни) депозит по револвинг начелу или банкарску гаранцију плативу на први позив и без приговора или банкарску гаранцију плативу на први позив и без приговора са револвинг клаузулом*) на износ од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара, у складу са Правилима о раду.

Корисник је дужан да, као одложни услов, средство финансијског обезбеђења из става 1. овог члана обезбеди и достави Енергетици КГ одговарајући доказ најкасније у року од 15 дана од дана обостраног потписивања уговора.

Обезбеђење уговореног средства финансијског обезбеђења плаћања представља битан елемент Уговора о приступу затвореном дистрибутивном систему и одложни услов за наступање правног дејства Уговора о приступу затвореном дистрибутивном систему.

# ОБАВЕШТАВАЊЕ

Члан

Уговорне стране су обавезне да одмах, а најкасније у року од три радна дана обавесте другу уговорну страну о евентуалној промени седишта, регистровању или промени адресе за пријем поште и другим подацима који су од значаја за извршење уговора.

# ТРАЈАЊЕ УГОВОРА

Члан

Овај уговор се закључује на неодређено време.

Члан

Ако се у току важења овог уговора законом или другим прописима измене услови за приступ затвореном дистрибутивном систему, уговорне стране ће у најкраћем року анексом уз овај уговор или новим уговором, ускладити одговарајуће одредбе овог уговора са наведеним изменама.

Члан

Уговорне стране су сагласне да измене и допуне овог уговора морају бити сачињене у писаној форми, закључењем анекса овог уговора, а нарочито промене која се односи на податке о местима примопредаје, и то:

* повећање или смањење броја места примопредаје;
* промена одобрене снаге на месту примопредаје;
* промена категорије потрошње, код места примопредаје крајњих купаца;
* промена купца на мерном месту.

# ПРЕСТАНАК ВАЖЕЊА УГОВОРА

Члан

Овај уговор може престати у случајевима који су предвиђени законом и Правилима о раду, о чему страна која сматра да су се стекли услови за престанак уговора обавештава другу страну писменим путем, при чему ће се сматрати да овај уговор престаје даном пријема писменог обавештења о престанку уговора.

# РЕШАВАЊЕ СПОРОВА

Члан

Уговорне стране ће сваки евентуални спор који настане из или у вези са овим уговором, настојати да реше мирним путем, у духу добре пословне сарадње, у супротном, уговорне стране уговарају надлежност Привредног суда у Београду.

Члан

Овај уговор је сачињен у шест примерака, од којих свака уговорна страна задржава по три примерка.

Ступањем на снагу овог уговора престаје да важи уговор………………………

|  |  |  |
| --- | --- | --- |
| За Енергетика КГ |  | За Корисника |
|  |  |  |

Директор

Андреја Илић,дипл.маш.инж.

**ПРИЛОГ**

**Списак места примопредаје за која се наплаћује услуга приступа затвореном дистрибутивном систему**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Редни број | ЕД број | Адреса | Категор. потрошње | Одобрена снага | Коеф. свођења | Највећи месечни износ накнаде за услугу приступа ЗДС, са ПДВ, за обрачун висине средства обезбеђења плаћања | Месец у којем је остварен највећи износ накнаде за услугу приступа ЗДС | Подаци из Захтева за промену снабдевача | | | Датум почетка снабдевања: |
| Назив купца електричне енергије | Матични број купца | Адреса седишта купца |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |